Song Hye Kyo. Song Hye Kyo (koreyscha: 송혜교; 1981-yil 22-noyabr) – Janubiy Koreyalik aktrisa. Song „Autumn in My Heart“(2000), „All In“(2003), „Full House“(2004), „That Winter, the Wind Blows“(2013), „Descendants of the Sun“(2016), „Encounter“(2018) „The Glory“(2022), „The Grandmaster“(2013), „My Brilliant Life“(2014), va „The Queens“(2015) kabi mashhur teleseriallarda rol oʻynagan. 2017-yilda Song Hye Kyo "Forbes" jurnalining „Korea Power Celebrity“ roʻyxatida 7-oʻrinni , 2018-yilda esa 6-oʻrinni egallagan . Hayoti va faoliyati. Song dunyoga kelganida shu qadar kasal ediki, ota-onasi va shifokorlar uni omon qolmaydi deb oʻylashgan. Ammo tuzalib ketgach Songning ota-onasi uning tugʻilgan kunini 1982-yil 26-fevralga oʻzgartirishgan. Uning haqiqiy tugʻilgan sanasi 1981-yil 22-noyabr. Uning yoshligida ota-onasi ajrashishgan shundan soʻng u onasi qoʻlida tarbiyalangan. Song va uning onasi Daegu shahridan Seouldagi Gangnam tumaniga koʻchib oʻtishadi. U yerda Song boshlangʻich maktabda oʻqiydi va oʻsha paytlarda figurali uchish sportiga qatnay boshlagan. Song Hye Kyo Sejong universitetida kino sanʼati boʻyicha tahsil olgan. U 2017-yilning 5-iyul kuni „Song and Descendants of the Sun“ filmining bosh qahramoni Song Joong-ki bilan unashtirilganliklarini eʼlon qilishgan. Ular 2017-yil 31-oktabr kuni Seouldagi Shilla mehmonxonasida turmush qurishgan. Marosimda ularning eng yaqin oila aʼzolari, doʻstlari va mashhur aktyorlar ishtirok etishgan. Oradan ikki yil oʻtib, 2019-yil 27-iyun kuni Song Joong-ki Song Xye Kyo bilan ajrashish uchun ariza berganini maʼlum qilgan va ajralish 2019-yilning iyul oyida yakunlangan. 2021-yilda Song SBS telekanalining „Now, We Are Breaking Up“ romantik dramasida rol oʻynagan. 2022-yilda esa Netflixning „The Glory“ serialida rol oʻynagan. Bu serial tomoshabinlar tomonidan yaxshi kutib olingan va Songning oʻrta maktabdagi shafqatsiz zoʻravonlik qurboni boʻlgan va oʻzi voyaga etganida jinoyatchilardan qasos olishga bagʻishlagan Moon Dong-eun obrazi tanqidchilar tomonidan olqishlarga sazovor boʻlgan. Serialdagi ijrosi uchun Song „59th Baeksang Arts Awards“da „Best Actress – Television“ nominatsiyasi boʻyicha gʻolib boʻlgan. Manbalar.